**হালা আল তুর্ক** (আরবি: حلا الترك; ১৫ মে ২০০২) হচ্ছে একজন বাহরাইনি গায়িকা। তার পিতা "মুহাম্মদ আল তুর্ক" মূলতঃ জর্ডানি। তার মা "মনা সাবের" বংশের দিক থেকে সিরীয়। হালা ২০০৯ সাল থেকে জনসম্মুখে গান গেয়ে আসছেন।

ব্যক্তিগত জীবন
--------------

হালা আল তুর্ক (জন্ম: ১৫ই মে ২০০২) বাহরাইনের সঙ্গীত প্রযোজক মোহাম্মদ আল তুর্ক ও মনা সাবেরের পরিবারে জন্মগ্রহণ করেন। তিনি প্রায় চার বা পাঁচ বছর বয়সে তার পরিবারের জন্য গান গাওয়ার কথা মনে রেখেছেন এবং বলেছেন যে, তিনি চার বছর বয়সে গান গাওয়ার প্রতি তার ভালবাসা আবিষ্কার করেছিলেন। তার বাবা-মা পৃথক হয়ে যাওয়ার পর তিনি মায়ের সাথে চলে যান, কিন্তু পরবর্তীতে তার মায়ের বিরুদ্ধে "অর্থ আত্মসাত" করার অভিযোগ নিয়ে বাবার কাছে ফিরে আসেন। সোশ্যাল মিডিয়ায় বিষয়টি নিয়ে নেতিবাচক প্রতিক্রিয়া শুরু হলে তার পারিবারিক উকিল মুহাম্মদ আল জসিম পরিষ্কার করেছেন, তার বয়স কম হওয়ায় তার মায়ের বিরুদ্ধে তিনি মামলা করেননি। তবে তার বাবা মামলাটি করেছেন ও মামলায় জয়ী হয়েছেন। এই ঘটনার পর বাহরাইনের একটি শরীয়া আদালত হালা ও তার ভাইয়ের জিম্মাদারী তার পিতার কাছে সমর্পণ করে।

পেশাজীবন
--------

হালা আল তুর্ক ২০১১ সালে আরবীয় টিভি চ্যানেল এম.বি.সি ৪ কর্তৃক অ্যারাবস গট ট্যালেন্ট এর জন্য নির্বাচিতা হয়ে বিপুল জনপ্রিয়তা অর্জন করেন। পরবর্তীকালে প্ল্যাটিনাম রেকর্ডসে অংশগ্রহণ করেন।[]

তার গাওয়া ২০১৫ সালের গান "লিভ ইন দ্য মোমেন্ট (Live In The Moment)"- এর দর্শকসংখ্যা মাত্র তিনমাসে ১৫ মিলিয়নে দাড়ায় । তার বক্তব্য, "*এটা তার ক্যারিয়ারে এইপর্যন্ত সর্ববৃহৎ কৃতিত্ব।*  ২০১৫ সালেই তিনি ইরানি ব্যাংকিং প্রকল্পের স্পন্সরকৃত "আল-তুর্ক প্রোডাকশন"-এ যোগ দেন।

তার গান *নামী*  এবং  *জা'আল ক্বামার* (আরবি: نامي وجاء القمر) একটি গান হিসেবে প্রযোজিত হয়, যদিও পারতপক্ষে এই দুটি গান আলাদা। ২০১৯ সালে তিনি নিকেলোডিয়ন কিডস চয়েস এওয়ার্ডে "প্রিয় নারী শিল্পী" পুরস্কারটি জেতেন।

গান
---

| গান | আরবী/ইংরেজি | দৈর্ঘ্য | বছর |
| --- | --- | --- | --- |
| বাবা নাযেল মা'আশা | بابا نزل معاشه | ৪:১১ | ২০১২ |
| ম্যায়সা ইল্লাস সাহীহ | ميسا الاّ الصحيح | ৩:৪৬ | ২০১১ |
| বিনতিয়াল হাবুবাহ | بنيتي الحبوبة | ৪:০১ | ২০১১ |
| জাহগানা | زهقانة | ৪:৪১ | ২০১২ |
| মামলাকাত আল বাহরাইন | مملكة البحرين | ২:৫৮ | ২০১৩ |
| হ্যাপী হ্যাপী | هابي هابي (Happy Happy) | ৪:২৬ | ২০১৩ |
| নামী | نامي | ২:৪৮ | ২০১৩ |
| জা'আল ক্বামার | جاء القمر | ৩:০৫ | ২০১২ |
| ইয়া রাব্বি সামেহনী | يارب سامحني | ৩:৫৭ | ২০১২ |
| ট্রেন ট্রেন | ترن ترن | ২:৩২ | ২০১৪ |
| লিভ ইন দ্য মোমেন্ট | Live In The Moment | ৩:৩৫ | ২০১৫ |
| আহ ইয়া ক্বামার | آه يا قمر | ৪:৪০ | ২০১৫ |
| হোয়াই আই'ম সো অ্যাফ্রাইড | Why I'm so Afraid | ৫:১১ | ২০১৬ |
| শুফ আল- কুয়েত | شوف الكويت | ২:৪৫ | ২০১৬ |
| হ্যাপী বার্থডে হাম্মাদ | Happy Birthday Hammad | ৪:৩১ | ২০১৭ |
| আন্দেক্ হিল্ম | (عندك حلم ( فيديو كليب حصري | ৫:৩৪ | ২০১৭ |

আরো দেখুন
---------

* দিমা বাশার
* বাহরাইনী সংস্কৃতি

তথ্যসূত্র
---------

1. ↑
2. ↑  "Singer Hala Al Turk faces social media backlash over lawsuit against mother, family lawyer clears the air"। *গালফটুডে* (ইংরেজি ভাষায়)। সংগ্রহের তারিখ ২০২২-০১-০৯।
3. ↑  "Bahraini singer Hala Al Turk at the centre of a social media storm"। *গালফ নিউজ* (ইংরেজি ভাষায়)। সংগ্রহের তারিখ ২০২২-০১-০৯।
4. ↑  "হালা আল তুর্ক ওভারভিউ"। *লেটসসিঙ্গিত ডট কম* (আরবি ভাষায়)। সংগ্রহের তারিখ ২০১৬-০১-২৭।
5. ↑  "হালা আল তুর্ক"। *আনগামী ডট কম* (আরবি ভাষায়)। সংগ্রহের তারিখ ২০১৬-০১-২৭।
6. ↑  Marwa Hamad। "Nickelodeon Kids' Choice Awards Abu Dhabi: Who won what"। *Gulf News*। সংগ্রহের তারিখ সেপ্টেম্বর ২১, ২০১৯।

বহিঃসংযোগ
---------

* ফেসবুকে হালা আল তুর্ক উইকিউপাত্তে এটি সম্পাদনা করুন
* টুইটারে হালা আল তুর্ক